КАКВО ПРЕДСКАЗА ВАНГА ЗА ТУРЦИЯ, БЕЖАНЦИТЕ И МЮСЮЛМАНСКОТО НАШЕСТВИЕ
Годината е 1990. Съветският съюз все още не се е разпаднал, но страните от Желязната завеса врят и кипят. Въпреки че Червената армия, която владее съветската технология, все още е в състояние да се противопостави на суперсилата САЩ, руските офицери сериозно се опасяват, че ако Източният блок се разпадне, неминуемо ще настъпи ядрена катастрофа. В руското министерство на отбраната по това време ясно осъзнават, че с идването на еднополюсния модел и новия международен ред руската разведка фатално ще изостане. Ето защо избират твърде необичаен начин за събирането на разузнавателна информация, за да наваксат с материала. Създава се секретен отдел, подчинен на министерството на отбраната, с астрономичния бюджет от 100 млн. рубли, което по онова време се равнява на 200 млн. долара, съобщава „Труд“. Новата тайна служба няма име, но е записана с №10003. Основната цел на този отдел, който се оглавява от полковник Алексей Юриевич Савин, е проследяване на паранормалните явления и хората екстрасенси, чрез които започват да събират информация за враговете на Съветския съюз. Първоначално Отдел №10003 води проучванията си на територията на СССР, но впоследствие започват да изпращат специалисти до всички по-известни пророци и да записват всяка изречена от тях дума. Със “събраните предсказания” този отдел постига изненадващия среден успех в рамките на 20-50%. Има обаче и такива оракули, чиито предсказания за бъдещето се сбъдват на 90%. Сред тях се откроява българската пророчица баба Ванга, известна на Запад и с прозвището Балканския Нострадамус. Сред предсказанията на баба Ванга са началото и краят на Втората световна война, войната в Кипър през 1974 г. и разделянето на острова. Сляпата баба Ванга “вижда” много ясно и разпадането на СССР много години преди това да се случи. Разказват, че след посещението си при Ванга Адолф Хитлер напуснал бесен дома й и никога повече не се върнал. Руските изследователи на паранормалните феномени продължават да проучват баба Ванга до нейната смърт през 1996 г. Отделът толкова се усъвършенства в предвижданията си, че през 1997 г. полк. Савин е издигат до чин генерал. Предсказанията на Ванга стават още по-ценни след смъртта й, защото тя е предрекла чернобилската трагедия, потъването на руската подводница “Курск”, световния катаклизъм на 11 септември 2001 г., бедствието с цунамито през 2004 г. и чернокожият 44-ти президент на САЩ. Закриват секретния отдел чак през 2003 г. заради острите реакции и критики на научните среди в Русия, но въпреки това предсказанията на българската пророчица продължават да се сбъдват едно по едно. По-фрапиращите сред тях – Арабската пролет и гражданската война в Сирия, хаосът в Близкия изток след възхода на “Ислямска държава”. Едно от най-интересните пророчества на баба Ванга е това за 2016 г., което вещае “мюсюлманско нашествие и завладяване на Европа, разпадането на ЕС и прогонването на европейците от континента”. Броят на мигрантите, които влязоха през 2015 г. в Европа заради войната в Сирия, вече е над 1 милион. А по-голямата част от бежанците стигнаха до Стария континент през Турция. Заради споразумението между Турция и ЕС за овладяване на мигрантския поток към Европа, което започна да се прилага от средата на март, техният брой намаля със 190 000. Но сега споразумението виси на косъм поради кризата в диалога, възникнала заради отказа на Турция да изпълни последните 5 от общо 72 условия на Брюксел, за да получат турските граждани правото за свободно движение в Шенген. Президентът Реджеп Ердоган заплаши, че ако европейците не спазят обещанията, които са дали на Турция за безвизов режим, споразумението за бежанците няма да мине в Меджлиса. По-рано през февруари пак в тази връзка Ердоган беше казал, че “автобусите и самолетите не чакат напразно и ако трябва, ще се направи каквото е нужно”. В крайна сметка, ако европейско-турското споразумение за обратния прием на бежанците в Турция се провали, поредното предсказание на баба Ванга ще се сбъдне. Бележка на автора: Въпреки че секретният Отдел 10003 беше разтурен, той продължава своята дейност като неправителствена организация за образователна дейност под председателството на о.р. генерал Алексей Юриевич Савин. За справка виж: http://myintellect.ru/ инфо: pik.bg